Záhorské Pomoravie

Záhorské Pomoravie je chránené vtáčie územie, ktoré vzniklo s cieľom zachovať biotopy pre európsky významné druhy vtákov a biotopy sťahovavých druhov vtáctva, aby boli zabezpečené podmienky ich prežitia a reprodukcie ktoré spravuje Štátna ochrana prírody S-CHKO Záhorie. Je to jeden z typov chráneného územia členskej krajiny Európskej únie s názvom NATURA 2000.

Územie bolo vyhlásené vládou Slovenskej republiky dňa 1. júla 2015 nadobudlo účinnosť nariadenie vlády Slovenskej republiky č. 145/2015 Z.z. Výmera chráneného územia predstavuje  a nachádza sa v Bratislavskom kraji a Trnavskom kraji, v okresoch Bratislava IV, Malacky, Senica a Skalica v katastre obcí Devínska Nová Ves, Záhorská Bystrica, Borinka, Gajary, Jakubov, Kostolište, Láb, Malacky, Malé Leváre, Plavecký Štvrtok, Stupava (a Mást), Suchohrad, Veľké Leváre, Vysoká pri Morave, Záhorská Ves, Závod, Zohor, Borský Svätý Jur, Čáry, Kúty, Moravský Svätý Ján, Sekule, Smolinské, Brodské, Gbely, Holíč, Kátov, Kopčany, Letničie, Petrova Ves, Radimov, Skalica a Unín.

Dôvod ochrany 
Predmetom ochrany sú nasledujúce druhy vtákov:

 kritériové druhy: bocian biely, bučiačik močiarny, bučiak veľký, haja červená, haja tmavá, hrdzavka potápavá, zimujúce husi (hus bieločelá, hus divá, hus krátkozobá, hus malá, hus siatinná, hus snežná) a zimujúce bernikly (bernikla bielolíca, bernikla červenokrká, bernikla tmavá), chriašť bodkovaný, kačica chrapačka, kačica chripľavka, kalužiak červenonohý, kaňa močiarna, rybár riečny a sokol rároh
pravidelne hniezdi > 1% národnej populácie druhov: bocian čierny, brehuľa riečna, ďateľ prostredný, hrdlička poľná, chrapkáč poľný, lelek lesný, muchár sivý, muchárik bielokrký, prepelica poľná, rybárik riečny, slávik modrák, škovránik stromový a tesár čierny

Charakteristika územia podľa Národného zoznamu navrhovaných vtáčich území na Slovensku znie nasledovne: Z hľadiska avifauny predstavuje niva Moravy jednu z najcennejších lokalít. Sústava zachovaných a rôzne vyvinutých mokradí (toky, ramená, kanály, močiare, mokré lúky, lužné lesy a periodické mláky) tvorí kvalitné podmienky pre hniezdenie druhov chriašteľ bodkovaný (Porzana porzana), bučiak trsťový (Botaurus stellaris), haja červená (Milvus milvus), sokol rároh (Falco cherrug), haja tmavá (Milvus migrans), bučiačik močiarny (Ixobrychus minutus), kačica chrapľavá (Anas querquedula), kačica chripľavá (Anas strepera), hrdzavka potápavá (Netta rufina) a kalužiak červenonohý (Tringa totanus).

Referencie

Iné projekty

Zdroj 
 Natura 2000

Chránené vtáčie územia na Slovensku
Chránené územia v okrese Bratislava IV
Chránené územia v okrese Malacky
Chránené územia v okrese Senica
Chránené územia v okrese Skalica
Devínska Nová Ves
Záhorská Bystrica
Borinka
Gajary
Jakubov
Kostolište
Láb
Malacky
Malé Leváre
Plavecký Štvrtok
Stupava
Suchohrad
Veľké Leváre
Vysoká pri Morave
Záhorská Ves
Závod (okres Malacky)
Zohor
Borský Svätý Jur
Čáry
Kúty (okres Senica)
Moravský Svätý Ján
Sekule
Smolinské
Brodské
Gbely
Holíč
Kátov
Kopčany (okres Skalica)
Letničie
Petrova Ves
Radimov
Skalica (mesto)
Unín (okres Skalica)